Dorothy Stratten

Dorothy Stratten (oik. Dorothy Ruth Hoogstraten, 28. helmikuuta 1960 Vancouver, Kanada – 14. elokuuta 1980 Los Angeles, Yhdysvallat) oli kanadalainen valokuvamalli ja näyttelijä. 

Stratten syntyi Vancouverissa, Brittiläisessä Kolumbiassa. Hän oli Playboy-lehden Playmate of the Month elokuussa 1979 sekä vuoden 1980 Playmate of the Year. Stratten ehti esiintyä viidessä elokuvassa, joista yksi sai ensi-iltansa vasta hänen kuolemansa jälkeen.

Stratten meni kesäkuussa 1979 naimisiin Paul Sniderin kanssa. Stratten kuoli vain 20-vuotiaana, kun hänen aviomiehensä pahoinpiteli, raiskasi ja murhasi hänet ja sitten itsensä 14. elokuuta 1980. Tapauksesta julkaistiin vuonna 1983 elokuva Star 80. Myös Bryan Adamsin laulu ”The Best Was Yet to Come” kertoo Strattenin murhasta.

Aiheesta muualla 
 Dorothy Stratten Playboy.com:issa
 

Kanadalaiset mallit
Kanadalaiset televisionäyttelijät
Kanadalaiset elokuvanäyttelijät
Playboyn Playmatet
Kanadalaiset henkirikosten uhrit
Vuonna 1960 syntyneet
Vuonna 1980 kuolleet